เงินบาทเปิดตลาด 30.71/73 บาท
ธนาคารซีไอเอ็มบี ไทย รายงาน เงินบาทเปิดตลาดเช้านี้ที่ 30.71/73 แข็งค่าตามภูมิภาค
16 มี.ค. 2555

ธนาคารซีไอเอ็มบี ไทย รายงาน เงินบาทเปิดตลาดเช้านี้ที่ 30.71/73 แข็งค่าตามภูมิภาค
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.71/73 บาท/ดอลลาร์ ปรับตัวแข็งค่าจากเย็นวานนี้ที่ระดับ 30.75/77 บาท/ดอลลาร์ โดยเคลื่อนไหวตามค่าเงินในภูมิภาค หลังสหรัฐประกาศตัวเลขทางเศรษฐกิจออกมาดี ส่งผลให้นักลงทุนหันไปถือครองสกุลเงินที่มีความเสี่ยงมากขึ้น
"(เงินบาท)เปิดตลาดเช้านี้ปรับตัวแข็งค่าจากเย็นวานี้ แต่ค่อนข้างนิ่ง" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 83.50/52 เยน/ดอลลาร์ แข็งค่าจากระดับ 83.72/73 เยน/ดอลลาร์ ส่วนเงินยูโรอยู่ที่ระดับ 1.3077/3079 ดอลลาร์/ยูโร แข็งค่าจากระดับ 1.3050/3052 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวในกรอบแคบๆ ระหว่าง 30.65-30.75 บาท/ดอลลาร์